Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 55/15/8806	Košice, 5.3.2015
EEČ : 2-65-61-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec mal. Michaely XXXXX, nar. 16. 01. 2013, za mesiace február, marec, apríl, máj, jún, júl, august, september, október, november, december 2014 a január 2015 si neplnil svoju vyživovaciu povinnosť aj napriek tomu, že  táto mu bola určená rozsudkom Okresného súdu XXXXX - okolie sp. zn. 13P/67/203 zo dňa 28. 01. 2014 a to sumou 130 € mesačne, kde následne bol predmetný rozsudok potvrdený rozsudkom Krajského súdu XXXXX sp. zn. 7CoP/120/2014 zo dňa 31. 07. 2014, ktorý nadobudol právoplatnosť dňa 25. 08. 2014, kde dlžné výživné za obdobie od 13. 05. 2013 do 31. 01. 2014 vo výške 1.119,68 € bol povinný zaplatiť matke maloletej XXXXX do 30 dní od právoplatnosti rozsudku, čím obvinený dlhuje na bežnom výživnom sumu vo výške 1.560 € a na dlžnom výživnom sumu      1.119,68 €,

lebo zanikla trestnosť činu

Odôvodnenie:
          Uznesením povereného príslušníka OO PZ Čaňa,  sp. zn. ORP-43/ČA-KS-2015 zo dňa 20. 01. 2015  bolo  začaté trestné stíhanie a súčasne vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, ako je uvedené vo výrokovej časti tohto uznesenia.
          V priebehu konania bol vypočutý XXXXX, ktorý vo svojom výsluchu uviedol, že  svoj dlh zaplatil u exekútora v plnej výške ako to žiadal exekútor. Zároveň predložil aj kópiu dokladov o vyplatení celého dlžného výživného.
         Túto skutočnosť potvrdil aj XXXXX dňa 28. 02. 2015 správou, kde uviedol, že dlžné výživné bolo uhradené zo strany XXXXX v plnej výške.
           Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu .
          Podľa § 86 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 , ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

           Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor